Між тым сабралася ініцыятыўная група заолагаў, якія вырашылі праплыць вясною па рацэ Сцвіга, якая ўяўляла сабой натуральную мяжу палігона. Але Альманскія балоты і тут не захацелі адкрываць свае таямніцы. Ды й не дзіва – у той час у нас нават мапы добрай гэтых мясцін не было. Каб толькі паглядзець краем вока 4х-кіламетроўкі, неабходны быў спецыяльны дазвол, бо нават такі маштаб ужо меў грыф “Для службовага выкарыстання”.